62022CO0424_INF
Tiesas (devītā palāta) 2024. gada 8. maija rīkojums – Santander Bank Polska
(lieta C‑424/22)
Lūgums sniegt prejudiciālu nolēmumu – Tiesas Reglamenta 99. pants – No judikatūras skaidri izsecināma atbilde – Patērētāju aizsardzība – Direktīva 93/13/EEK – Negodīgi noteikumi patērētāju līgumos – 6. panta 1. punkts un 7. panta 1. punkts – Noteikuma negodīgā rakstura konstatēšanas sekas – Ārvalsts valūtā indeksēts hipotekārais kredīts, kurā ir negodīgi noteikumi saistībā ar pārvērtēšanu un maiņas kursu – Šī līguma spēkā neesamība – Ar atlīdzināšanu saistītās sekas – Aizturējuma tiesības
Patērētāju aizsardzība – Negodīgi noteikumi patērētāju līgumos – Direktīva 93/13 – Noteikuma negodīgā rakstura konstatējums – Apjoms – Hipotekārā aizdevuma līgums – Līguma atcelšana – Bankas atsaukšanās uz aizturējuma tiesībām – Valsts judikatūra, saskaņā ar kuru iestādes maksājamo summu atmaksāšana ir atkarīga no patērētāja piedāvājuma atmaksāt vai nodrošināt visa pakalpojuma atmaksu – Nepieļaujamība – Atmaksājumu, kas jau ir veikti, izpildot līgumu, esamība – Ietekmes neesamība
(Padomes Direktīvas 93/13 6. panta 1. punkts un 7. panta 1. punkts)
(skat. 34., 37. un 38. punktu, kā arī rezolutīvo daļu)
Rezolutīvā daļa
Padomes Direktīvas 93/13/EK (1993. gada 5. aprīlis) par negodīgiem noteikumiem patērētāju līgumos 6. panta 1. punkts un 7. panta 1. punkts
ir jāinterpretē tādējādi, ka
tie nepieļauj tiesas veiktu valsts tiesību interpretāciju, saskaņā ar kuru pēc bankas un patērētāja noslēgta hipotekārā aizdevuma līguma atcelšanas, ņemot vērā dažu šī līguma noteikumu negodīgumu, šīs bankas atsaukšanās uz aizturējuma tiesībām izraisa to, ka šī patērētāja iespēja panākt to summu samaksu, kas minētajai bankai jāmaksā atbilstoši šo noteikumu negodīguma konstatēšanas sekām, kas saistītas ar atlīdzināšanu, ir atkarīga no minētā patērētāja vienlaicīga piedāvājuma pilnībā atmaksāt aizdevumu, ko tas saņēmis no šīs pašas bankas atbilstoši minētajam līgumam, vai nodrošināt tā pilnīgu atmaksu, neatkarīgi no līguma izpildei jau atmaksātajām summām.